jkorsvik/nowiki_second_scrape_merged huggingface dataset:
Sikringsakt

Sikringsakt er et begrep knyttet til dynamisk tingsrett som omhandler tredjemannsvern, og betegner den handling som gir rettsvern (beskyttelse mot tredjemenn) til den som erverver et formuesgode. Ved rettsvern, oppnås det større sikkerhet mot ekstinksjon (tap av rett) ved godtroerverv eller kreditorekstinksjon.  Sikringsakten varierer etter hvilken type formuesgode det er tale om.

For fast eiendom oppnås det rettsvern ved å tingslyse (registrere) ervervet i Grunnboken (register for fast eiendom, ordnet etter formuesgode (også kalt realregister)), se tinglysingsloven, særlig §§ 20, 21, 22, 23 og 27.  
For løsøre oppnås det ordinært rettsvern ved overlevering (overlevering er her sikringsakt), se ekstinksjonsloven, særlig § 1.
For realregistrerbart løsøre (bl.a. skip og luftfartøy) oppnås det rettsvern ved at rettigheten registreres i det korrekte registeret.
For enkle pengekrav og gjeldsbrev består sikringsakten i at den som skylder penger (debitor cessus) får vite om overdragelsen av fordringen. Se gjeldsbrevloven, særlig §§ 14 og 29.


== Se også ==
Rettsvern
Dynamisk tingsrett
Tredjemannsvern
Rettighetsregister
Tinglysing
Realregister
Grunnboken
Løsøreregisteret
Verdipapirsentralen
Legitimasjon
Publisitet
Notoritet
Fast eiendom
Løsøre
Enkle pengekrav
Gjeldsbrev
Immaterialrettigheter
Panterett


== Referanser ==
West Virginia University

West Virginia University er et forskningsbasert, delstatseid land-grant-universitet i Morgantown i delstaten Vest-Virginia, USA. Det ble opprettet i 1867 som Agricultural College of West Virginia, under Morrill Act.
West Virginia University System består av følgende læresteder:

West Virginia University, Morgantown (1867)
West Virginia University at Parkersburg] (1971)
West Virginia University Institute of Technology, Montgomery (1895)
Potomac State College of West Virginia University, Keyser (1901)
Charleston Area Medical Center, Charleston, med WVU Medical SchoolDe ulike fakultetene og skolene ved West Virginia University i Morgantown er:

College of Business & Economics
College of Creative Arts
Davis College of Agriculture, Forestry, & Consumer Sciences
Eberly College of Arts & Sciences
College of Engineering & Mineral Resources
College of Human Resources & Education
WVU College of Law (1878)
School of Dentistry
Perley Isaac Reed School of Journalism
School of Medicine
School of Nursing
School of Pharmacy
School of Physical Education
WVU Honors College
WVU Institute of TechnologyVed universitetet var det 27 115 studenter og 1 135 vitenskapelig ansatte i 2006, og samme året var skolepengene US$ 4 476 for studenter folkeregistrert i Vest-Virginia. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) West Virginia University – kategori av bilder, video eller lyd på Commons 
(en) West Virginia University – galleri av bilder, video eller lyd på Commons 
(en) West Virginia University Institute of Technology
(en) West Virginia University at Parkersburg
Smykketetra

Smykketetra er en tetra som blir ca. 3,5 cm lang.
Den finnes i elva Amazonas øst for Andes i Colombia, Guyana, Peru øst for Andes, Surinam og Venezuela øst for Andes. 
Smykketetra foretrekker bløtt, surt vann med en temperatur på 23-28 °C.
Den sprer eggene blant vegetasjon.


== Se også ==
Korallrød smykketetra


== Eksterne lenker ==
(en) Smykketetra – oversikt og omtale av artene i WORMS-databasen 
(en) Smykketetra i Encyclopedia of Life 
(en) Smykketetra i Global Biodiversity Information Facility 
(en) Smykketetra hos FishBase 
(en) Smykketetra hos ITIS 
(en) Smykketetra hos NCBI 
(en) Kategori:Nannostomus marginatus – bilder, video eller lyd på Wikimedia Commons 
Nannostomus marginatus – detaljert informasjon på Wikispecies
Anthon B Nilsen (selskap)

Anthon B Nilsen AS er et norsk selskap, etablert av Anthon B. Nilsen. Selskapet har sitt hovedkontor i Rådhusgata 27 i Oslo, som sammen med tre nærliggende bygg i Øvre Volls gate utgjør Anthon B Nilsen kvartalet. Selskapet er engasjert i eiendom, drift av private skoler og returpapir til papirindustrien.
Reidar & Gunnar Holsts legat, som ble opprettet av grunnleggerens arvinger eier 50 % av selskapet. Brødrene Nicolai og Peder Løvenskiold eier den andre halvparten av selskapet.Selskapet har de siste årene kjøpt og utviklet flere private skoler i Norge og Sverige.


== Referanser ==


== Eksterne lenker ==
abn.no
abnu.no Arkivert 2. mai 2008 hos Wayback Machine. – Anthon B Nilsen Utdanning
West Virginia University Institute of Technology

West Virginia University Institute of Technology er et delstatseid universitet i Montgomery i delstaten Vest-Virginia, USA.
Det ble opprettet som Montgomery Preparatory School i 1895, og inngår i West Virginia University System. I 1952 begynte skolen å tildele grader i ingeniørfag.
Fakultetene er:

Leonard C. Nelson College of Engineering
College of Business, Humanities, and Sciences
Community and Technical CollegeVed universitetet var det 2 468 studenter og 176 vitenskapelig ansatte i 2006, og samme året var skolepengene US$ 4 476 for studenter folkeregistrert i Vest-Virginia. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Leonard C. Nelson College of Engineering
Western Illinois University

Western Illinois University (forkortet WIU) er et delstatseid universitet i Macomb i delstaten Illinois, USA. En underlagt campus, Western Illinois University – Quad Cities, ligger i Moline, Illinois.
Universitetet ble opprettet i 1899 som Western Illinois State Normal School.
WIU-Organisasjonen omfatter:

College of Arts & Sciences
College of Business & Technology
College of Education & Human Services
College of Fine Arts & Communication,
WIU Honors College
WIU School of Extended StudiesVed universitetet var det 13 602 studenter og 731 vitenskapelig ansatte i 2006, og samme året var skolepengene US$ 7.  for studenter folkeregistrert i Illinois. Studiene gis opp til doktorgradsnivå.
Bibliotekene har drøye én million titler.


== Eksterne lenker ==
(en) Offisielt nettsted 
(en) Western Illinois University – kategori av bilder, video eller lyd på Commons 
(en) Western Illinois University – galleri av bilder, video eller lyd på Commons 
Western Illinois University – Quad Cities
Western Kentucky University

Western Kentucky University (forkortet WKU) er et delstatseid universitet på høyden College Heights  i Bowling Green i delstaten Kentucky, USA.
Det ble opprettet i 1906, men kan føre røttene tilbake til den private Glasgow Normal School fra 1875. Kentucky Museum ligger inne på campus.
Skolene og fakultetene er:

College of Education and Behavioral Sciences
Gordon Ford College of Business
Ogden College of Science And Engineering
Potter College of Arts and Letters
WKU School of Journalism
College of Health and Human Services
WKU School of Nursing
Carol Martin Gatton Academy of Mathematics and Science in Kentucky
WKU Graduate SchoolVed universitetet var det 18 660 studenter og 1 109 vitenskapelig ansatte i 2006, og samme året var skolepengene US$ 5 952 for studenter folkeregistrert i Kentucky. Studiene gis opp til mastergradsnivå.
Blant tidligere studenter finner vi blant annet Cordell Hull.


== Eksterne lenker ==
(en) Offisielt nettsted 
(en) Western Kentucky University – kategori av bilder, video eller lyd på Commons
Tjuvkil

Tjuvkil er et tettsted i Kungälv kommune i Västra Götalands län i landskapet Bohuslän i Sverige. Det ligger cirka 16 kilometer vest for Kungälv. I 2010 hadde tettstedet 501 innbyggere.


== Referanser ==
Diseröd

Diseröd er et tettsted i Kungälv kommune i Västra Götalands län i landskapet Bohuslän i Sverige. I 2010 hadde tettstedet 1 241 innbyggere.


== Referanser ==
Western Michigan University

Western Michigan University (forkortet WMU) er et delstatseid universitet i Kalamazoo i delstaten Michigan, USA, med i alt åtte campuser. Det ble opprettet i 1903 som Western State Normal School. Delstaten gjorde skolen til offentlig universitet i 1957.
Særlig studiene i flyvning og avionikk i Battle Creek er ettertraktede. Ellers arrangeres hvert år International Congress on Medieval Studies ved WMU.
Skolene og fakultetene er:

College of Arts and Sciences
College of Aviatio
Haworth College of Business
College of Education
College of Engineering and Applied Sciences
College of Fine Arts
College of Health and Human Services
Lee Honors College
Graduate CollegeVed universitetet var det 24 841 studenter og 1 412 vitenskapelig ansatte i 2006, og samme året var skolepengene US$ 6 866 for studenter folkeregistrert i Michigan. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Western Michigan University – kategori av bilder, video eller lyd på Commons
Wichita State University

Wichita State University er et delstatseid universitet i Wichita i delstaten Kansas, USA. Det ble opprettet i 1895 som Fairmount College. Skolen var kristen fram til 1926, da den ble kommunal. Delstaten overtok lærestedet i 1964, og det er i dag et av tre forskningsuniversiteter i delstaten.
Skolene og fakultetene er:

W. Frank Barton School of Business
College of Education
College of Engineering
Department of Aerospace Engineering (1928)
National Institute for Aviation Research (NIAR)
College of Fine Arts
College of Health Professions
Fairmount College of Liberal Arts and Sciences.
WSU Graduate SchoolWichita er USAs flyindustri-hovedstad, og Instituttet for luftfart har samarbeidsavtaler om utvikling, forskning og tudanning med NASA, Airbus North America, Boeing, Bombardier-Learjet, Cessna, Hawker Beechcraft, og Spirit Aerosystems. Forskningsvirksomheten skjer i samarbeid med blant annet Johnson Space Center og Dryden Flight Research Center.
Gründeren Clyde Cessna startet Cessna-konsernet i Wichita.
Ved universitetet var det 14 298 studenter og 524 vitenskapelig ansatte i 2006, og samme året var skolepengene US$ 4 481 for studenter folkeregistrert i Kansas. Studiene gis opp til doktorgradsnivå. Om lag 87% av studentene er fra Kansas.


== Eksterne lenker ==
(en) Offisielt nettsted 
(en) Wichita State University – kategori av bilder, video eller lyd på Commons 
Annual Report 2007
Undenäs

Undenäs er et tettsted i Karlsborg kommune i Västra Götalands län i landskapet Västergötland i Sverige. Det ligger cirka 20 kilometer nordvest for Karlsborg. I 2010 hadde tettstedet 237 innbyggere.


== Referanser ==
Forsvik

Forsvik er et tettsted i Karlsborg kommune i Västra Götalands län i landskapet Västergötland i Sverige. Det ligger cirka ti kilometer nordvest for Karlsborg. I 2010 hadde tettstedet 342 innbyggere.Jan Guillous middelalderromaner om ridder Arn utspiller seg i stor grad i Forsvik.


== Bilder ==

		
		


== Referanser ==
Mölltorp

Mölltorp er et tettsted i Karlsborg kommune i Västra Götalands län i landskapet Västergötland i Sverige. I 2010 hadde tettstedet 1 050 innbyggere.


== Referanser ==
Wright State University

Wright State University er et delstatseid universitet i Dayton og Fairborn i delstaten Ohio, USA. Det ble opprettet i 1964 som en under-campus av Ohio State University, men ble selvstendig universitet i 1965. Navnet stammer fra byens mest kjente sønner- flyverbrødrene Wright.


== Skoler og fakulteter ==
College of Liberal Arts
College of Education and Human Services
Boonshoft School of Medicine
Fordham Health Sciences Library
School of Professional Psychology
College of Nursing and Health
College of Engineering and Computer Science
College of Science and Mathematics
Raj Soin College of BusinessVed universitetet var det 15 558 studenter og 722 fulltids vitenskapelige ansatte i 2019, og samme året var skolepengene US$ 8 730 for studenter folkeregistrert i Ohio. Studiene gis opp til doktorgradsnivå.
Paul Laurence Dunbar Library er universitetets hovedbibliotek.


== Referanser ==


== Eksterne lenker ==
(en) Offisielt nettsted 
(en) Wright State University – kategori av bilder, video eller lyd på Commons 
Boonshoft School of Medicine
Geomatikk (selskap)

Geomatikk AS leverer tjenester knyttet til implementering av elektronisk dokumenthåndtering og geografisk IT. Selskapet er totalleverandør av løsninger og tjenester knyttet til hele verdikjeden inklusive rådgivning, datafangst, verdiøkning, forvaltning og distribusjon. 


== Eksterne lenker ==
Geomatikk hjemmeside
Gravemelding.no – portal for graveinformasjon
Heptan

Heptan er et hydrokarbon av gruppen alkaner som inneholder syv karbonatomer og 16 hydrogenatomer. Heptan finnes i råolje og i eteriske oljer fra enkelte furu-arter.
Heptan kalles av og til renset bensin, men dette kan også vise til alkylatbensin.


== Egenskaper og bruksområder ==
Heptan brukes som løsemiddel i laboratorier, og er referansepunkt for 0 oktan ved bestemmelse av oktantallet i motorbensin.
Heptan brukes også i impregneringsmiddel for skinn på grunn av sine hydrofobe egenskaper.


== Se også ==
Alkylatbensin
Aalborg Teater

Aalborg Teater ble oppført i 1878 nær datidens jernbanestasjon. Adressen er stadig Jernbanegade, selv om både stasjonen og teatret er flyttet. Teateret råder over tre scener med plass til henholdsvis 460, 150 og 50 tilskuere, og er Aalborgs største. Senest ombygget i 2000.
Under  okkupasjonen benyttet Wehrmacht teateret som kino.
Teateret har status som landsdelsscene med 10-12 årlige produksjoner med i alt 250-400 forestillinger.


== Teatersjefer ==
Teaterets sjefsrekke omfatter blant annet.:

1869 Slaktermester Niels Grøntved bygger "Concerthallen" i Jernbanegade.
1878 N.F. Svendsen setter opp "Ikke over Stregen" 24. februar.
1878 Frederik Schmidt leder teatret i syv måneder som rent teater.
1878, 6. desember: Annonse i Aalborg Stiftstidende med ordene "Aalborg nye Theater". Etter dette het det ikke annet enn Aalborg Teater.
1882–1896 Julius Petersen kjøper teateret som bygges om til dagens fasade og med plass til 1000 tilskuere.
1896–1900 Oddgeir Stephensen forpakter teatret fra Julius Petersen.
1900–1909 Axel Jacobsen
1914 Julius Petersen skjenker byen teateret mot å få visse goder tilgjengelig
1915–1920 Sv. Wedel
1920–1921 Jacob Jacobsen
1921–1922 Gerda Christophersen (i praksis)
1922–1928 Peter Kjær
1928–1932 Gerda Christophersen
1932–1934 ingen sjef
1934–1937 Otto Jacobsen
1937–1940 Jakob Nielsen og Bjarne Forchhammer
1940–1941 Jakob Nielsen – uten teaterhus, teateret var overtatt av tyskerne
1941–1945 Reelt intet teater
1945–1954 Poul Petersen
1954–1960 Bjarne Forchhammer
1960–1965 Karen Marie Løwert
1965–1968 Poul Petersen
1968–1973 Ebbe Langberg
1973–1981 Leon Feder
1981–1985 Daniel Bohr
1985–1994 Mogens Pedersen
1994–2001 Malene Schwartz
2001–2011 Geir Sveaass
2011–2015 Morten Kirkskov
2015–d.d. Hans Henriksen


== Eksterne lenker ==
Aalborg Teaters hjemmeside
Stevens Institute of Technology

Stevens Institute of Technology er et privat, forskningsbasert teknologisk universitet i Hoboken i delstaten New Jersey, USA. Det ble opprettet i 1870 av Edwin A. Stevens' testamentariske gaver. Det er USAs fjerde eldste teknologiske universitet, og holder meget høyt faglig nivå.
Fakulteter og skoler omfatter blant annet:

Charles V. Schaefer, Jr. School of Engineering
Arthur E. Imperatore School of Sciences and Arts
Wesley J. Howe School of Technology Management
School of Systems and EnterprisesIkke minst er universitetet kjent for forskning og undervisningstilbud innen den tverrfaglige disiplinen Systems Engineering.
Blant forskningsinstituttene finner vi blant annet:

Davidson Laboratory
Wireless Network Security Center
Keck Geotechnical Laboratory
Plasma Physics Laboratory
Nicoll Environmental Laboratory
Electron Microscopy Laboratory
Center for Mass SpectrometryStevens har samarbeid med Kongsbergindustrien og de norske institusjonene NTNU, Høgskolen i Buskerud og SINTEF, gjennom initiativene Kongsberg Innovasjon og forsknings- og klyngesamarbeidet NCE Kongsberg.
Stevens Institute of Technology International tilbyr ingeniørstudier i Den dominikanske republikk.
Ved universitetet var det 4 829 studenter og 329 vitenskapelig ansatte i 2006, og samme året var skolepengene US$ 33 115 for alle førsteårsstudenter. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) Stevens Institute of Technology – kategori av bilder, video eller lyd på Commons
Blikstorp

Blikstorp er et tettsted i Hjo kommune i Västra Götalands län i landskapet Västergötland i Sverige. I 2010 hadde tettstedet 222 innbyggere.


== Referanser ==
Korsberga (Västergötland)

Korsberga er et tettsted i Hjo kommune i Västra Götalands län i landskapet Västergötland i Sverige. I 2010 hadde tettstedet 214 innbyggere.


== Referanser ==
Nedre Tunguska

Nedre Tunguska (russisk: Нижняя Тунгуска – Nizjnjaja Tunguska) er en elv i Sibir i Russland. Den er en østlig sideelv til Jenisej og har sine kilder på Det sentralsibirske platå i Irkutsk oblast og Krasnojarsk kraj. Elva er 2 989 km lang, og har et nedbørfelt på 473 000 km². Gjennomsnittlig vannføring ved utløpet i Jenisej er 3 490 m³/s.En av sideelvene er Vivi som flyter sydover fra Vivisjøen til den møter Nedre Tunguska, som i hovedsak flyter i øst-vestlig retning. Viktige byer langs Nedre Tunguska er Turukhansk ved utløpet i Jenisej og Tura ved samløpet med Kotsjetsjumelven.
Rundt 120 km fra munningen er det planlagt bygget en 200 meter høy demning med et vannkraftverk på mellom 12 000 og 20 000 MW, som vil bli et av de største i verden.


== Referanser ==


== Eksterne lenker ==
(en) Nizhnyaya Tunguska – kategori av bilder, video eller lyd på Commons
Fåglavik

Fåglavik er en tettbebyggelse i Herljunga og Vara kommune (Sverige)Vara kommune i Västra Götalands län i landskapet Västergötland i Sverige. I 2005 hadde tettstedet 209 innbyggere, hvorav 176 i Herrljunga kommune, men i 2010 var innbyggertallet sunket under 200, som er grensen for å regnes som tettsted i Sverige.


== Referanser ==
Annelund

Annelund er et tettsted i Herljunga i Västra Götalands län i landskapet Västergötland i Sverige. I 2010 hadde tettstedet 519 innbyggere.


== Referanser ==
Ruff

Ruff er et beskyttet rom på en båt, som befinner seg under bakkdekket, og normalt brukes til soveplasser, bysse og oppholdsrom.
Det er like vanlig med en ruff på seilbåter som på motorbåter. Noen båter har bare akterruff, men som regel har en båt med akterruff også en forruff. Akterruffen inneholder normalt soveplasser, i form av køyer for to personer, men den kan også ha toalett, hygienerom og bysse. På større båter kan det også være plass til en salong.
Ruffen har som regel en egen inngang fra sittebrønnen. På større båter kan forruffen og akterruffen være forbundet innombords med en liten korridor. Akterruffen kan også ha en egen utgang mot akterspeilet.
Begrepet har tysk/hollandsk opprinnelse og betegnet opprinnelig selve tildekningen (kappe/tak) over en åpning i dekket for leidere. På seilskip var ruffen forut for fokkemasten og under bakken på eldre dampskip. Ruffen var et kombinert, felles oppholds- og soveområde for mannskapet ombord.
Stuert

En stuert er den som har ansvar for mannskapsforpleiningen og innkvarteringen om bord i et handelsskip. Uttrykket er overtatt fra engelsk steward.
Dersom skipet og mannskapet er lite, er det stuerten som lager maten til alle.  Han eller hun steller, rydder og vasker hele båten innvendig foruten lugarer i nedvasken på slutten av en tur.
Stuerten er den som har ansvaret for slappkisten, og kan også ha ansvar for hyreregnskapet.
Under større forhold er stuerten mellomleder med proviant- ,kokke-, messe-  og renholdstjenesten som sitt hovedområde. På passasjerskip kan arbeidsdelingen bli annerledes, siden passasjertjenestene regnes som en form for hotell- og restaurantdrift.
«Pinguin» (1939)

«Pinguin» var en tysk hjelpekrysser.
Opprinnelig bygget som MS «Kandelfels», men ble bygget om til hjelpekrysser av den tyske marinen og ble operativ 6. februar 1939.
Hovedbestykningen hennes som bestod av seks 15 cm kanoner var hentet fra et slagskip av «Deutschland»-klassen. I tillegg var hun utstyrt med en 75 mm kanon, en 37 mm kanon, to 2×30 mm kanoner og to doble 533 mm torpedoutskytningsrør. Hun hadde også 300 miner og to Heinkel He 114B sjøfly. I mars 1942 ble de to Heinkel sjøflyene byttet ut med ett Arado Ar 196A-1 sjøfly.
«Pinguin» senket eller erobret i løpet av et 357 dager langt tokt til sammen 26 skip, blant annet ble de tre norske hvalkokeriene «Ole Wegger», «Solglimt» og «Pelagos» oppbrakt i Sørishavet. Hun ble selv senket utenfor Seychellene 8. mai 1941 av kanonild fra den britiske krysseren HMS «Cornwall».


== Referanser ==
Robert Gardiner, red. (2006). All the World's Fighting Ships 1922-1946. London: Conway Maritime Press. s. 247. ISBN 0-85177-146-7. 


== Eksterne lenker ==
Hilfskreuzer (Auxiliary Cruiser) Pinquin Arkivert 5. februar 2009 hos Wayback Machine. bismarck-class.dk
Norsk Orgel- og Harmoniumfabrikk

Norsk Orgel- og Harmoniumfabrikk var et firma som bygget pipeorgler og trøorgler. Firmaet ble grunnlagt i 1873 av Bernt Myrengen, som bygget 63 pipeorgel. Starten skjedde på Myrengens gård i Vardal, hvor han allerede fra 1870 hadde bygget orgler, og ble ført videre av Myrengens sønn Peter Berntzen. 
Tredje generasjon, representert ved Bernhard Berntzen, utvidet virksomheten med å selge pianoer og å starte produksjon av trøorgler, noe som kom i gang i 1919. I 1929 arvet han gården Berg i Snertingdal, og flyttet da bedriften dit. Etter andre verdenskrig bygget han en ny fabrikkbygning, og sønnen Klaus Berntzen gikk inn i firmaet og ble der livet ut. Han var disponent i nær 30 år. Siden kom også barna Hans og Lillian med i arbeidet. De drev serieproduksjon av harmonier til 1976, da instrument nr. 5456 ble siste produksjonsnummer. 
Det opprinnelige firmaet opphørte midt på 1990-tallet. 


== Pipeorgel i norske kirker ==
Majorstuen kirke, Oslo
Hamar domkirke
Ringsaker kirke
Vang kirke på Hedmarken
Odda kirke, Odda
Misjonssalen Oslo
Grorud kirke, Oslo
Time kyrkje, Time
Viker kirke, Ringerike


== Eksterne lenker ==
Håkon Sødal: Produsenter av harmonier
Stein Johannes Kolnes (1993). Norsk orgelregister 1328–1992. Førdesfjorden: Organum. ISBN 82-992953-0-0.
Kolyma (elv)

Kolyma (russisk: Колыма́) er ei elv nordøst i Sibir. Nedbørfeltet ligger i Republikken Sakha, Tsjukotka autonome okrug og Magadan oblast i Russland. Den har sine kilder i fjellene nord for Okhotsk og Magadan, og munner ut i Østsibirhavet. Kolyma er 2 129 kilometer lang og har et nedbørfelt på 644 000 km².Kolyma er frosset i flere meters dybde i rundt 250 dager i året, og er isfri bare mellom tidlig i juni og oktober.
Kolyma er kjent for sine Gulag-arbeidsleire i Stalintiden.
Etter at leirene ble stengt har statssubsidier, lokale virksomheter og kommunikasjon skrumpet inn til nesten ingenting. Mange mennesker har flyttet, og de som er igjen i området lever av fiske og jakt.


== Referanser ==


== Eksterne lenker ==
Informasjon og kart over Kolymas nedbørfelt Arkivert 8. april 2005 hos Wayback Machine.
Olenjok

Olenjok (russisk: Оленёк) er ei elv i nord-Sibir i Russland. Den er 2 270 kilometer lang og har et nedbørfelt på 219 000 km². Gjennomsnittlig vannføring er 1 210 m³/s.Elva har sine kilder på de nordlige delene av Det sentralsibirske platå, og den renner derfra mot nordøst og munner ut i Laptevhavet like vest for elva Lenas delta.
Olenjok er meget rik på fisk. Rundt 1 000 kilometer av elva er farbar for båttrafikk.


== Referanser ==